29 APRIL 1975
TIGA HARI LALU
- Pagi. - Selamat pagi, tuan.
Bekas makanan di laluan utama dah kosong.
Yakah?
Ya, padahal saya isi semalam.
Mungkin burung celung biru makan.
Ia suka makanan mahal.
Saya isi semula nanti.
Tak apa, saya boleh buat. Mungkin tupai yang makan.
Tupai itu mesti sangat lapar, tuan.
Ini sarapan tuan.
Taklimat pagi ini, Tuan Presiden.
Terima kasih.
- Selamat bekerja. - Baik.
- Tuan. - Terima kasih.
Mantan Wanita Pertama Menanti Pengesahan Mahkamah Rayuan
Bila isteri saya tiba?
Masih belum pasti.
Kita perlu beritahu katerer jumlah tetamu untuk malam Sabtu ini.
Alex macam mana?
Entahlah.
Saya rasa dia datang.
Hantar pelawat pagi ini ke kotej.
Baik, tuan.
- Terima kasih. - Sama-sama.
KEMPEN 2004
Adlai Stevenson pernah beritahu saya yang kunci kejayaan politik beliau
ialah kebolehan membaca terbalik.
Tuan Presiden, helo. Maaf, saya tak nampak tuan.
Menjadi halimunan adalah kuasa
yang perlu dikuasai semua mantan presiden.
Teruskan.
Tuan tulis semuanya?
Saya biasa sejak zaman kolej.
Saya boleh tengok maklumat yang sama
berjam-jam atau berhari-hari kemudian
dan saya akan jumpa butiran yang saya tak sedar sebelum itu.
Tentu senang kerja tuan apabila simpan rekod macam ini.
Awak nak lapik cakap dan tanya kenapa saya tak habis tulis lagi?
Ben cakap tuan berat hati nak jumpa saya.
Saya suka jumpa awak.
Tapi macam mana orang nak bantu tulis biografi sendiri?
Saya pernah bekerjasama dengan beberapa tokoh ternama.
Tapi tidak sehebat tuan.
Kemuncak kerjaya saya adalah sebelum awak lahir.
Saya rasa tak, tuan.
Sepanjang sejarah moden, tuan presiden terakhir
yang dapat menyatukan semua parti secara berterusan.
Biografi tuan tentu akan beri impak.
Ben ada cakap awak bagus.
Awak tahu itu siapa?
Itu John Flanagan.
Ya.
Tuan dan dia membesar dan masuk askar bersama-sama.
Selamat dalam dua misi tapi akhirnya meninggal di Greenpoint
semasa nak beli susu.
Sebab itulah tuan jadi pendakwa raya.
Duduk.
Dulu John selalu kata
"kehebatan berganding dengan kehebatan."
Dulu saya tak faham, tapi rupanya mudah saja.
Nama kita akan terpahat melalui perbuatan kita,
terutamanya dalam saat genting.
Tuan banyak alami saat begitu.
Semua orang tahu kisahnya.
Bukan semua.
Seperti apa?
Kenapa tuan boleh menang pilihan raya
tapi memilih untuk tidak bertanding?
Kenapa tanya lagi? Awak tahu sebabnya. Semua tahu.
Ada orang fikir tuan ada sebab lain.
Awak fikir begitu?
Tidak. Tapi zaman sekarang, berdiam diri bermaksud mengiyakan.
Kami sibuk berkabung untuk anak kami sampai tak peduli khabar angin.
Tuan presiden, saya faham tuan pasti rasa amat sedih
tapi tuan tak pernah buka mulut tentangnya, jadi orang pun...
Saya tahu saya dah terlepas tarikh akhir
dan saya patut siapkan buku atau pulangkan wang pendahuluan
jadi beritahu bos awak, saya akan beri draf segera.
Susah juga tadi. Dia bekas presiden Amerika Syarikat
dan apabila saya sentuh anak dia, dia halau saya.
Tapi masalah awak lebih besar, Ben.
Saya cuma penulis upahan. Tapi dia sendiri tak ada hati nak menulis.
Saya rasa, apa pun yang terjadi masa itu,
dia memang tak nak ingat langsung.
Ben?
Mungkin ini zon kalis isyarat.
INI BAKAL TERJADI LAGI
Kami menerima laporan tentang gangguan kuasa meluas
yang menjejaskan sebilangan besar grid kuasa
dan juga bagi sistem komputer yang mengawal pengangkutan,
komunikasi
serta prasarana lain yang lumpuh sepenuhnya
akibat sistem amaran yang dipintas.
Anggaran awal menyaksikan jumlah korban belum diketahui namun dikhuatiri tinggi.
...gerabak kereta api bawah tanah dan komuter penuh penumpang
dialihkan ke landasan yang sama,
mengakibatkan pertembungan yang meragut nyawa.
Alat bantuan sokongan hidup tidak semena-mena mati
dan penjana kuasa tidak berfungsi, mengakibatkan pesakit...
Kapal terbang terputus komunikasi dengan menara kawalan
dan terpaksa terbang tanpa hala tuju, sekali gus mengakibatkan perlanggaran...
...angka korban...
Lebih menakutkan lagi, semua telefon di Amerika memaparkan mesej yang sama.
"Ini bakal terjadi lagi."
- Tuan? - Satu minit penuh...
- Tuan? - ...negara ketakutan...
Dah jumpa mereka?
Penerbangan Puan Mullen dari Washington
tapi FAA kata cuma tiga terhempas
dan tiada yang berlepas dari Nashville.
- Alex pula? - Kami masih mencari.
Seluruh negara gerun menanti jika ini akan berlaku lagi,
bila ia bakal berlaku, dan siapa dalangnya.
KONSULAT RUSIA, NEW YORK
Satu minit tepat.
Berbilang sistem.
Kemudian, hidup balik.
Ya. Saya akan uruskan.
Sudah terlalu lama Rumah Putih
dan pentadbiran ini tidak mengambil serius tentang kelemahan negara kita.
Inilah yang menjadi kegusaran utama bagi saya
serta rakan Kongres dalam kedua-dua parti.
Era globalisasi tentu ada bahayanya juga.
Sedarlah.
Video ini, yang diambil dalam tren bawah tanah New York,
merakam detik-detik cemas apabila gerabak terputus bekalan kuasa
sejurus sebelum semua perkhidmatan mudah alih mati.
Lambai mak! Cakap, "Hai, mak!"
Hai, mak!
Seronok tak? Pertama kali naik kereta api bawah tanah!
Hai, mak...
Tak apa, sayang. Kita turun sini.
Ada kereta api depan kita. Kenapa tak berhenti?
Kenapa ini?
Kita tak berhenti pun.
Hai.
- Ada maklumat baru? - Tak. Tak ada apa.
Oh, Tuhan. Saya selamat, George.
Kapal terbang tak jadi mendarat
tapi berlegar lama di LaGuardia.
- Dah jumpa dia? - Dia okey.
- Bersiap untuk sesi khas. - Okey.
- Terukkah? - Sangat teruk.
Orang ingat sistem kita kebal
tapi kalau sebanyak ini mati serentak,
kita pun tak mampu elakkan itu.
Setahu sayalah.
Mungkin Rusia?
Mungkin. Tapi...
Mitchell patut berucap dari Rumah Putih.
Harap dia ada maklumat.
...pentadbiran ini tidak mengambil serius tentang kelemahan negara...
Badut-badut ini cuma nak mencurah minyak ke api saja.
Saya nampak mayat di lintasan landasan.
Harap bukan jiran kita.
Sedarlah. Ini tak boleh berulang lagi.
Demikian ucapan Speaker Rumah Putih, Richard Dreyer.
Pelbagai pihak saling menuding jari, kerja-kerja menyelamat giat dilakukan
namun rakyat masih terpinga-pinga
dan kini tidak sabar menanti Puan Presiden berucap kepada negara
dalam masa terdekat ini.
HARI SIFAR + 1
Ada apa?
Del?
Kerja-kerja mencari dan menyelamat diteruskan dari semalam
di berbilang lokasi kemalangan kereta api serta kenderaan seluruh negara.
Orang ramai tidak berputus asa mencari ahli keluarga yang hilang
dan tapak-tapak peringatan tumbuh bak cendawan selepas hujan
bagi ribuan yang disahkan terkorban.
Mike, sejak serangan ini, kita asyik mendengar istilah Hari Sifar.
Hector. Selamat pagi.
Selamat pagi, tuan.
Rasanya ada haiwan di luar sana. Rubah, rakun, mungkin koyote.
Tak tahulah. Saya tak nampak.
Tapi saya ada dengar dan mungkin Del tercium baunya.
Selepas tenang sikit, saya akan pasang perangkap.
Terima kasih.
Dalam erti kata mudah,
Hari Sifar merujuk kepada ancaman siber yang menceroboh pertahanan maya
dalam sistem perisian.
Selamat pagi, tuan.
- Beri saya. - Baik, tuan.
...menemui suspek berpotensi.
Sepatutnya, serangan yang dibuat secara digital akan meninggalkan...
- Ini dia. - Terima kasih.
...agar kita boleh menjejaki dalangnya.
- Betulkah andaian itu? - Ya, benar sekali...
Roger Carlson mahu jumpa tuan.
Mereka tak ada maklumat pun.
Tuan, Roger datang.
Roger datang ke rumah?
Ya. Kevin kata dia tunggu luar pagar sejak pukul lima pagi.
Suruhlah dia masuk.
Baik, tuan.
Hei. Kenapa tiba-tiba terpacul di sini?
Awak okey?
Tak.
Maksud saya, ya.
Saya okey.
Saya okey saja, walaupun kecoh begini.
Tapi ini memang dahsyat pun.
Ya. Seluruh grid pengangkutan set semula.
Lampu merah di jalan dah macam lautan.
Kenapa datang? Nak tanya khabar saja?
Datang jauh-jauh, takkan tanya khabar saja?
Ya, memang nak tanya khabar tapi... Bukan itu saja.
- Rumah Putih telefon saya. - Dah tengok ucapan dia?
- Ya. - Mereka tak tahu apa-apa.
Kasihan juga dengan dia.
Saya tahu. Mungkin itu sebab mereka panggil saya.
Mereka rasa mungkin bagus kalau tuan lawat tapak-tapak kejadian,
beri semangat kepada rakyat, galakkan anggota penyelamat.
Saya dah tak buat semua itu.
Habis, siapa lagi?
Tuan sendiri kata.
Mereka memang tak tahu apa-apa.
Entah siapa dalangnya atau bila ia akan jadi lagi.
Mereka tak tentu arah.
Tuan, semua orang dapat mesej yang sama
melalui telefon mereka.
Tentulah rakyat gerun.
Jadi sekarang,
rakyat Amerika perlu jaminan semuanya akan baik-baik saja.
Mereka tak perlu cemas.
Mereka perlu pemimpin kuat.
Kalau tuan tak mahu, saya sampaikan kepada mereka.
Tapi apa kata tuan datang tunjuk muka saja?
Agar mereka tak rasa terabai.
Tuan Presiden!
Mana anak saya?
Tuan, terima kasih datang. Saya Timbalan Ketua Sweeney.
Orang saya bertugas sini sejak insiden itu.
- Kami tak mahu ganggu. - Tak apa, tuan.
- Kami gembira tuan datang. - Macam mana semua?
Agak menjerihkan, tapi kami okey, tuan.
Bagus. Awak semua perlu apa-apa tak?
Kami perlu api pemotong. Banyak keluli tebal.
Baik. Saya akan usahakan.
Sini, Tuan Presiden.
Masih kenal orang di Fort Drum?
Cuba minta Kor Jurutera hantar bantuan.
- Baik, tuan. Kami cuba. - Tuan Presiden?
Satu gerabak sudah terhenti di stesen
dan ada gerabak kedua merempuhnya.
Dasar sosialis babi!
- Sedar sikit! Ini penipuan insurans! - Jangan memandai sebar konspirasi!
Selesaikan sini cepat.
Perlu lebih ramai polis.
Tolong biar kami jalankan tugas kami.
Ada mangsa masih tersepit.
Mereka itu pelakon saja! Mana ada mangsa bawah sana!
Anak saya bawah sana!
Mari kita balik. Ayuh.
Hei!
Hei! Sudah!
Apa masalahnya? Ini yang mereka mahu!
- Siapa "mereka"? Awak tak tahu! - Betul, saya pun tak tahu.
Tiada siapa tahu.
Tapi kalau kita bertikam lidah, apa gunanya?
Kita orang Amerika. Apa semua ini?
Kita patutnya saling membantu, saling menyokong.
Awak ingat benda ini betul sangat? Tidak.
Awak takut.
Awak ingat kalau awak reka konspirasi bangang macam ini,
awak takkan takut? Tidak.
Ini bukan sikap orang Amerika, atau seorang patriot.
Awak nak perjuangkan nasib rakyat?
- Rakyat marhaen? - Siapa lagi?
Ada rakyat marhaen yang sedang terperangkap bawah kaki kita sekarang!
Awak tak percaya kerajaan? Saya faham.
Kerajaan tak selalu membela rakyat
tapi ini bukan sebab kerajaan atau golongan T20
atau apa saja panggilannya.
Tapi sekarang kita ada musuh
yang bertekad untuk menghancurkan kita,
jati diri kita sebagai warganegara.
Mereka berjaya sentuh kita. Itu saja.
Sekarang mereka perlu bertugas untuk selamatkan mangsa bawah sana.
Tolong jangan ganggu.
Nak tunggu sini dan berdoa atau beri galakan? Silakan.
Tapi tolong jangan lintas penghalang ini.
Jujur saya cakap, tuan. Tadi memang hebat.
Terima kasih, Terry.
- Helo? - Betul-betul dalam kawasan undian saya?
Ada tengok liputannya?
Awak mengendali krisis di Washington.
Dia mengendali krisis dari sini. Dua-dua dapat nama.
Saya tak perlu orang lain menempa nama untuk saya, Roger.
Ini idea awak, bukan?
Diluluskan Rumah Putih.
Okey, tapi idea siapa?
Saya dah agak. Saya memang tak boleh leka dengan awak.
Awak akan cuba menyusup masuk
walaupun perlu pergunakan bencana.
Ayah awak ada dengan saya sekarang, kalau...
Tak guna.
PANTAI BRIGHTON, NEW YORK
Awak lambat.
Mestilah. Tren tak ada, Uber tak ada. Saya kena jalan.
Felix hilang seminggu lalu. Kami sedang cuba cari dia.
Awak kata awak dan dia rapat.
Kami memang rapat. Tapi... Dia selalu buat macam ini.
Dia cari tempat untuk pasang pelayan dan akan hantar alamat.
Sumpah.
Sehari dua lagi, dia mesti akan hubungi saya.
Ia tersiar di semua saluran, termasuk Death Star.
Saya terbawa-bawa pula.
Saya tak patut ke sana dan saya patut diam.
Tak apa, George. Memang patut pun.
Presiden Mitchell telefon.
Dia nak saya ke D.C. esok.
Untuk apa?
Dia tak cakap.
Mungkin ambil gambar promo. Mana tahu?
Tapi saya janji sempat balik sebelum malam.
Hakim persekutuan, Mahkamah Sesyen Rayuan A.S. kedua.
Undian ditangguhkan tapi kita akan tetap raikan.
Saya tak pedulikan malam esok. Saya lebih risaukan Mitchell.
Dia memang rancang mahu naikkan nama sebelum pilihan raya
dan sekarang semua pelan tertunda sementara ada krisis ini.
Mustahil nak ambil gambar saja. Dia nak awak. Dia ada pelan lain.
Mudah saja.
Kemunculan semula saya sudah mula dan tamat tadi.
Sekarang giliran awak untuk naik. Kita dah setuju.
Awak bersara dengan nama bersih, tak kira apa orang kata.
Kita berdua tahu itu tak mudah dibuat.
Jangan lupa keadaan itu.
Tahu. Sekarang saya cuma penulis
yang mengejar tarikh akhir buku.
Walau apa yang terjadi esok, jangan mudah goyah.
HARI SIFAR + 2
Empat tahun saya duduk sini. Tak pernah masuk sini.
- Tapi lukisan cantik. - Ya.
Presiden Mullen.
Presiden Mitchell minta masuk.
Presiden Mullen, terima kasih datang.
Terima kasih, semua. Pergi makan dan balik dalam dua jam.
- Tuan. - John.
- Tuan. - Jim.
Puan Presiden, apa khabar?
Sila duduk.
Duduklah sana kalau mahu.
Tak mahulah. Saya di sini saja.
Memang teruk betul, ya?
Saya dah tak tahu macam mana nak kata kita tak tahu apa-apa.
CIA memang lembab dalam isu siber tapi Fort Meade,
terutamanya pasukan TAO...
Mereka memang pakar siber tapi mereka pun bingung.
Zero Day merujuk kepada satu kelemahan dalam satu sistem pengendalian,
contohnya, iPhone kita.
Tapi benda ini menyusup masuk semua kelemahan dalam berbilang sistem.
Ia mematikan semua sistem selama satu minit tepat
dan kemudian hidupkannya semula.
Ini bukan angkara kita.
Tidak. Kami tak sempat bertindak dan semuanya tiba-tiba hidup balik.
Tak ada tuntutan tebusan, tiada siapa mengaku dia buat?
- Tak ada apa-apa? - Cuma ancaman itu saja.
Kami bertungkus-lumus di Meade cuba ikuti jejak maya
yang berselirat dengan amat dahsyat.
Apa rancangan awak?
Kongres akan luluskan penubuhan suruhanjaya siasatan khas
dan memberinya kuasa luar biasa
selaras dengan tahap bahaya yang kita hadapi sekarang.
Suruhanjaya ini akan diberi kuasa untuk melakukan pengintipan,
menggeledah dan merampas,
malah kuasa untuk menafikan hak seseorang dibicarakan, jika perlu.
Evelyn, selepas 11 September pun kita tak buat macam itu.
Kali ini lain.
Pada masa itu, kita tahu itu angkara siapa.
Sekarang, kita tak tahu dan tak ada masa.
Kita perlu satu entiti dengan kuasa untuk menguat kuasa undang-undang
serta hak pengintipan untuk bekerja di tanah Amerika.
Jadi awak nak berkas orang tanpa waran?
Bukan saya.
Tapi awak.
Saya...
Saya sudah bukan presiden lagi.
Semalam saya silap. Tak fikir.
Sekarang kita bukan saja perlu keputusan pantas,
tapi keputusan yang diyakini rakyat.
Mereka percaya awak.
Fikirlah dulu.
Nak fikir apa lagi?
Tom, belok kanan. Kita tak jadi ke lapangan terbang.
Saya dah agak awak akan telefon.
Sihat, Jeremy? Sibuk tak?
Untuk awak, tak. Tapi kami aktifkan protokol kurungan.
- Orang lain tak boleh masuk. - Baik. Jumpa kejap lagi.
IBU PEJABAT CIA
Itu dia sang penyelamat kita.
Ramaikah yang tahu?
Axios tak siarkan di laman web mereka pun dah cukup baik.
Kalau saya jadi awak, saya dah tolak dia mentah-mentah.
Tak, awak lebih bijak mentafsir keadaan.
"Mullen tak mudah gentar."
Ada orang di sini yang cakap begitu.
Orang-orang yang masih ingat awak.
Kami cuba buat simulasi.
Katakan sistem mati dan tak hidup balik.
Bila kita akan mula tengok rakyat panik, rebut air,
membunuh sesuka hati?
Menurut simulasi, itu boleh jadi dalam masa 24 ke 28 hari lagi.
Beritahu saya, siapa yang awak syak?
Awak betul. Saya tak mudah gentar.
Harap awak masih tenang selepas dengar apa saya nak cakap ini.
Ayuh kita mula bincang.
George.
Pertama sekali, awak perlu tahu ada kemungkinan tinggi...
Tuan Presiden.
Tuan.
Tuan okey?
Ya, kita gerak saja.
Apa dia cakap?
Beri telefon.
Anda telah menghubungi Dobi NuWay. Sila tinggalkan pesanan.
Hai, saya nak pesan pengambilan malam ini segera.
Awak ada bawa...
Saya ambil dari pejabat pagi tadi.
Terima kasih.
Saya dapat ramal tuan perlukannya.
KONSULAT RUSIA
Felix dah hubungi saya. Saya akan hantar lokasi tapi saya dah tak ada.
Lama tak jumpa.
Lama tak jumpa, Florence.
- Hai, Ellen. - Hai, George.
Lama tak jumpa.
- Hai. - Hai.
Elok sangatlah.
Dunia nak kiamat tapi golongan T20 masih boleh berparti.
Ini demi mak kamu juga.
Kita mesti tunjuk kepada rakyat kita tak takut.
Orang pun perlu bersama kawan-kawan.
Bersama ayah.
Betul tak?
Tolonglah, mereka semua ini bukan kawan-kawan mak.
Semua kaki penjilat tegar yang nak membodek orang terpenting negara.
Hai, Michael.
Ayah ingatkan masih ada masa sebelum berita itu tersebar.
Ya, zaman sekarang ini berita memang cepat tersebar.
Roger kata kamu akan mengundi untuk membantah suruhanjaya itu.
Undian saya tak penting tapi sudah tentulah saya bantah.
Itu fasis namanya.
Janganlah begitu.
Ini cuma langkah sementara
selagi kita tak tahu apa sedang berlaku.
Semua pemerintah kuku besi pun cakap begitu sebelum mereka rebut kuasa.
Kejap. Jangan kata ayah sedang mempertimbangkannya?
Ayah belum putuskan lagi.
Okey, ayah. Nanti dulu. Cuba dengar cakap saya.
Katakan nanti, kita dapat tahu penyelesaiannya mudah saja.
Mungkin dalangnya ialah Moscow atau Pengawal Revolusi
atau neo-Nazi yang baru belajar guna komputer.
Tapi tak kisahlah. Bukan semua orang nak jawapan.
Segelintir orang, bila ada krisis begini,
mereka tak nak selesaikan. Mereka nak jadikannya senjata.
Mereka nak ayah jadi ketua suruhanjaya.
Mereka nak suruh ayah kotorkan tangan.
Baik.
Terima kasih sebab datang. Mak dan ayah sangat gembira.
Maaf, tuan. Maaf mencelah, ini penting.
Natan baru sampai.
Okey. Ayah nak selesaikan ini. Nanti ayah datang balik.
Okey.
Nak ambil dobi.
Terima kasih datang.
Ya. Apa gunanya kawan?
Apa maklumatnya?
Bergantung.
Adakah saya mahu sampaikan maklumat yang dikumpul Mossad kepada kerajaan A.S.?
Atau saya cuma bersembang dengan kawan sama-sama sudah pencen?
Awak pun tahu. Saya akan rahsiakannya.
Sepanjang enam bulan lepas, GRU memberi duit kepada sekumpulan penggodam
berpusat di New York.
Budak-budak muda tak ada hala tuju.
Mereka buat penipuan perisian hasad, godam dompet kripto,
suap balik sikit kepada konsulat Rusia.
Kami rasa duit itu digunakan untuk membiayai operasi lain
yang boleh cetuskan kucar-kacir
yang boleh dipergunakan Kremlin.
Nama ketuanya ialah Felix.
Dua minggu lepas,
kami dengar ada orang sedang buat
markas pelayan di Bronx.
Kuasa pemprosesan yang sangat laju.
Cukup berkuasa sampai mampu melombong Bitcoin yang sangat banyak
Atau kerahkan serangan siber besar-besaran.
Sekali lagi nama Felix disebut-sebut.
- Rusia tentu libang-libu. - Mungkin.
Dah cuba cari?
Kami sedang cuba.
George, kali ini,
saya rasa ada masanya, bila awak telefon, ada kemungkinan saya tak boleh jawab.
Kita pun dah lama kenal.
Baik kita terus terang saja.
KITA KENA CAKAP
Tak guna.
- Alex? - Terkejut saya!
Kenapa? Awak ekori saya ke sini?
Bukan. Saya ternampak awak masuk sini
dan saya ingat mungkin...
Jangan.
Apa awak beritahu dia tentang suruhanjaya itu?
Patutlah awak ekori saya. Okey. Rupanya awak memang sehina itu.
Bukan, saya cuma perlu tahu.
Kenapa awak perlu tahu? Supaya nak minta bayaran lebih?
Saya dengar ada kawan awak yang main saham
jual saham dua hari sebelum serangan itu.
- Awak syak mereka dah tahu? - Ia cuma mencurigakan.
Wah.
Awak pun dah cakap macam kaki konspirasi sewel dalam TV.
Saya tahulah awak dah susah cari kerja
tapi masalah ini lebih besar daripada itu.
Okey? Lebih daripada biasa.
Patutlah dia kata awak belum sedia bertanding.
Jangan lupa, saya menang dengan lebih 23 mata. Untuk kali kedua.
Dia kena buat itu.
Dia ingat zaman masih sama macam masa dia presiden dulu.
Tak. Dia cukup tahu zaman boleh berubah.
Dreyer, okey? Parti satu lagi itu?
Mereka bukan orang sama lagi.
Ini bukan negara yang sama.
Kalau dia cuba masuk balik politik, habis dia kena.
- Hector, tukar lagu. - Apa?
- Tukar lagu. - Apa dia?
Tukar lagu!
Maaf, saya lambat. Rasanya semua tetamu dah balik.
Nanti kita sambut betul-betul selepas awak jadi Ketua Hakim.
Tak apa, George. Awak tentu penat.
Macam mana?
Tak syak lagi. Ini memang jerat politik.
Mitchell kena buat tindakan drastik.
Dia tahu separuh negara akan benci dan kecam orang yang melakukannya.
Itu tak boleh halang saya.
Awak pilihan yang bijak.
Semua orang kata nak tahu kebenaran
tapi hakikatnya, lebih baik untuk semua orang
kalau tiada siapa nak disalahkan.
Bolehlah mereka saling menyalahkan.
Itu tafsiran awak?
Anak kita. Katanya mereka jadikan krisis sebagai senjata.
Dia memang suka membesar-besarkan isu.
Tapi, dalam keadaan ini,
saya rasa mungkin cakap dia ada benarnya juga.
Suruhanjaya ini adalah satu penghinaan kepada semua usaha
memperjuangkan hak asasi kita.
Baik. Saya akan beritahu Mitchell saya tak nak buat.
Sebab itulah awak kena buat.
Ia dah pun dijadikan senjata.
Awak percaya orang lain untuk tarik picunya?
Ya.
Kami jumpa sesuatu, George.
Awak mesti takkan percaya.
Awak boleh cakap tak? Awak kena tulis ini.
Ya, sekejap.
Selepas diluluskan lewat malam tadi,
Presiden Mitchell menandatangani penubuhan suruhanjaya tersebut.
Dijangka akan umumkan keputusan...
...dalam satu sidang media tergempar yang dijadualkan pagi ini.
Selamat sejahtera.
Pagi ini,
ribuan warganegara masih sibuk mengebumikan jasad orang tersayang
yang terkorban dalam serangan kejam dan tidak berperikemanusiaan.
Serangan bukan sahaja ke atas hidup dan harta kita,
tetapi ke atas keselamatan kita, keyakinan kita sebagai penduduk.
Lewat malam semalam,
majoriti Kongres Amerika Syarikat mencapai keputusan
dengan sokongan dwiparti, dan Presiden Mitchell tandatangani
undang-undang yang meluluskan penubuhan Suruhanjaya Hari Sifar.
Dengan ini, saya dengan rendah diri dan penuh bersemangat,
menerima permintaan Presiden Mitchell bagi mengetuai suruhanjaya tersebut.
Saya cuma diberi kuasa namun saya tak andaikan sejauh mana kuasa saya.
Sebab ini kali pertama bencana seumpama ini terjadi.
Namun saya berjanji kepada anda semua.
Kami cuma akan gunakan kuasa sekiranya benar-benar perlu sahaja.
Saya ada seorang kawan.
Dia dah tiada. Namanya John Flanagan.
Ada antara anda yang sudah jemu mendengar namanya
tapi John sahabat saya dan banyak mengajar saya.
Katanya, kita tiada kuasa menentukan sampai bila kita patut bekerja.
Saya sangka tempoh khidmat saya dah habis, saya sudah boleh cuci tangan.
Namun memandangkan saya dilantik sebagai ketua suruhanjaya,
saya akan berusaha sedaya upaya untuk mencari dalangnya.
Saya berjanji dengan anda semua,
kita akan pastikan mereka dibalas. Terima kasih.
Mullen cukup terkenal sebagai bekas pendakwa raya yang gigih dan amanah,
dengan reputasi cemerlang
yang meningkat lagi setelah beliau berkhidmat empat tahun sebagai presiden.
Orang ramai sukar untuk kembali hidup seperti biasa.
Jadi, penglibatan Mullen memang...
Pilihan sempurna. Malah, satu-satunya pilihan yang ada.
Tidak berpihak kepada sesiapa, keupayaan menyiasat yang bijaksana,
cukup sesuai beroperasi dalam kancah politik serta bencana ini,
bagi mencari dalangnya hingga ke lubang cacing sebelum mereka
menyerang kita lagi.
Perjalanan ke Manhattan 30 minit, jadi kita tiba pukul enam nanti.
HARI SIFAR + 4
- George. - Awak mana? Ada apa?
Semua benda saya kata semalam memang benar.
Kita betul. Itulah kunci semuanya.
Awak kena...
Natan.
Natan!
Sekejap. Saya kena masuk. Saya nak ambil sesuatu.
Sekejap. Bos lupa barang.
Tuan?
Tuan okey tak?
Tuan?
Tuan, buka pintu ini!
Tuan, tolong jawab saya!
Tuan?
Kod merah di kotej!
Semua datang sini! Kecemasan perubatan!
Nick, ada kayu pelantak?
Ayuh! Cepat sikit!
Rempuh!
SIAPA BUNUH BAMBI?
BAMBI DAH MATI AKU BUNUH BAMBI? GEORGE BUNUH BAMBI
Tuan, tuan tak apa-apa?
Peti kebal saya kena pecah. Mereka tukar buku ini.
Tuan, itu mustahil.
Tuan tak apa-apa?
Tuan okey?
Tuan?
Apa dia buat itu?
Mungkinkah betul macam dia kata?
Ada orang pecah masuk pejabat dia...
Orang lain tak boleh masuk.
Tapi buat apa dia bohong?
Hector. Ada orang masuk bilik bacaan saya?
Tuan buat kami risau.
Siapa awak?
- Siapa awak? - Saya?
Siapa awak? Jangan tanya balik. Awak siapa?
Mana Hector?
George, apa jerit-jerit?
Awak okey? Kenapa ini?
- Siapa dia? - George, bertenang!
Mana Hector?
Hector dah lima tahun bersara.
Apa?
Itu Wayne.
Hector dah bersara.
George.
Terjemahan sari kata oleh Hazim Noh